Document ID: 32004D0527

NÕUKOGU OTSUS,
28. juuni 2004,
mis käsitleb Burkina Faso taotlust ühineda AKV riikidest pärit suhkrut käsitleva protokolliga
(2004/527/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega,
võttes arvesse komisjoni ettepanekut
ning arvestades järgmist:
(1)
AKV-EÜ partnerluslepingu (1) AKV riikidest pärit suhkrut käsitleva protokolli nr 3 ühisdeklaratsioonis on sätestatud, et vaadatakse läbi iga kõnealuses protokollis nimetamata konventsiooni osaliste hulka kuuluva Aafrika, Kariibi mere ja Vaikse ookeani piirkonna (AKV) riigi taotlus protokolliga ühinemise kohta.
(2)
Burkina Faso on AKV-EÜ partnerluslepingu osalisest AKV riik ja ta esitas 2000. aasta novembris taotluse ühineda nimetatud protokolliga.
(3)
30. septembril 2002. aastal allakirjutatud kirjas väljendasid AKV riigid oma nõusolekut Burkina Faso ühinemiseks nimetatud protokolliga.
(4)
Burkina Faso taotluse läbivaatamisest nähtus, et Burkina Faso ei ole suhkru netoeksportija ega suuda püsivalt suhkrut eksportida.
(5)
On asjakohane teavitada Burkina Fasot sellest järeldusest kirja teel,
ON TEINUD JÄRGMISE OTSUSE:
Ainus artikkel
Burkina Faso taotlus ühineda AKV-EÜ partnerluslepingu AKV riikidest pärit suhkrut käsitleva protokolliga nr 3 lükatakse tagasi.
Lisatud kiri saadetakse Burkina Fasole.
Luksemburg, 28. juuni 2004

Labels: 3
18